
Sáčkový vysávač  BC 7045
O návode
Tento návod na obsluhu obsahuje dôležité rady pre Vašu bezpečnosť a používanie prístroja. V prípade nerešpektovania pokynov uvedených v tomto návode hrozí riziko vzniku poranenia užívateľa alebo poškodenia prístroja. Starostlivo si návod uschovajte. Ak prístroj venujete či predáte niekomu inému, vždy odovzdajte spolu s prístrojom aj tento návod. 
Predtým, než začnete prístroj používať, pozorne si preštudujte celý text návodu. 
Ilustrovaný sprievodca pre rýchle uvedenie prístroja do prevádzky
Súčasťou tohto návodu na obsluhu je tiež ilustrovaný sprievodca pre rýchle uvedenie prístroja do prevádzky, ktorý obsahuje ďalšie rady pre používanie a údržbu prístroja. 
Bezpečnostné pokyny
Bezpečné pripojenie prístroja do elektrickej siete
Prístroj je napájaný z elektrickej siete. Vzhľadom na potenciálne riziko úrazu elektrickým prúdom, dodržiavajte nasledujúce pokyny:
· Prístroj vždy zapojte a zapnite v súlade s údajmi uvedenými na typovom štítku prístroja (na spodnej strane prístroja). 
· Pred použitím prístroja vždy skontrolujte prístroj a prívodný kábel, či nie sú poškodené. Nikdy nepoužívajte prístroj, ak je poškodený, alebo ak je poškodený prívodný kábel. 
· Nikdy sa nepokúšajte prístroj alebo prívodný kábel sami opraviť. Pre opravu prístroja či prívodného kábla sa vždy obráťte na náš zákaznícky servis, a to buď prostredníctvom predajcu prístroja, alebo priamo na adrese niektorého zo zákazníckych stredísk SEVERIN. Predídete tak možným rizikám.   
· Neponárajte prístroj do vody či iných tekutín, ani ho nečistite pomocou tekutých čistiacich prostriedkov. Nepoužívajte prístroj vonku alebo v miestnostiach s veľkou vlhkosťou. Nemanipulujte so zástrčkou mokrými rukami. 
· Skontrolujte, či nie je prívodný kábel zauzlený, zaseknutý, alebo či voľne nevisí. Uchovávajte kábel mimo dosahu tepelných zdrojov, vlhkosti a ostrých hrán. Uchovávajte kábel tak, aby o neho niekto omylom nezakopol. 
· Nikdy neťahajte za prívodný kábel. Pri odpojení prístroja z elektrickej siete, vždy uchopte zástrčku a vytiahnite ju. 
· Ak to nie je nutné, nepoužívajte pri práci s prístrojom predlžovací kábel. V prípade nutnosti používajte iba jednoduché predlžovacie káble schválené testom GS (nie viac zásuvkové adaptéry), ktoré sú určené pre pripojenie daného prístroja. 
· Pred čistením a údržbou prístroja alebo pred výmenou príslušenstva, prístroj vypnite a odpojte z elektrickej siete. 
Bezpečnosť určitých skupín osôb
· Deti staršie ako 8 rokov a osoby so zníženými fyzickými, zmyslovými a duševnými schopnosťami, alebo osoby s nedostatočnými vedomosťami a skúsenosťami, môžu prístroj používať pod dohľadom zodpovednej osoby, alebo ak boli oboznámené s bezpečným používaním prístroja a plne pochopili všetkým rizikám spojeným s používaním prístroja.  
· Nedovoľte deťom, aby sa s prístrojom hrali alebo si naň sadali či stúpali. Deti smú vykonávať čistenie a údržbu prístroja iba pod dohľadom zodpovednej osoby. 
· Prístroj a prívodný kábel skladujte mimo dosahu detí mladších ako 8 rokov. 
· Obalové materiály skladujte mimo dosahu detí, hrozí riziko udusením. Zaistite riadnu likvidáciu obalov. 
Použitie prístroja
Prístroj je určený len pre použitie v domácnostiach, pre suché vysávanie bežne zašpinenej podlahy alebo, v závislosti od použitého príslušenstva, tiež nábytku a čalúnenia. Akékoľvek iné použitie je považované za nesprávne a je zakázané.  
Vzhľadom na riziko vzniku poranenia, požiaru alebo poškodenia prístroja, nesmie byť prístroj používaný na čistenie (vysávanie):
· ľudí, zvierat a rastlín. Vždy držte hubicu vysávača v bezpečnej vzdialenosti od tela, vlasov a oblečenia. Nikdy nevysávajte v blízkosti hlavy. 
· žeravých alebo horiacich častí (ako je popol, uhlie, drevené uhlie, cigarety, zápalky). 
· výbušných alebo horľavých materiálov alebo tonera. 
· vody a iných tekutín, napr. vlhkých čistiacich prostriedkov na čistenie kobercov. 
· ostrých predmetov, ako napr. sklenených črepov, ihiel alebo stavebného odpadu. 
Použitie
Nasadzovanie a výmena súčastí
· Pred zostavením prístroja vždy odpojte prístroj z elektrickej siete. 
· Vždy používajte iba hubice, ktoré nie sú poškodené. Používanie s poškodenou hubicou môže viesť k poškriabaniu povrchu. 
Pre ďalšie tipy nahliadnite tiež do [image: image2.png]


Ilustrovaného sprievodcu. 
Vysávanie
· Zvlášť pri vysávaní schodov, vždy dbajte, aby ste boli nad prístrojom. Hrozí riziko pádu prístroja a vzniku poranenia. 
· Prístroj používajte výhradne s vloženými sáčkami na prach a filtrami. Pokiaľ nie je v prístroji vložený sáček na prach, nie je možné zavrieť kryt prístroja. 
· Pri čistení, vždy dbajte na pokyny výrobcu podlahovej krytiny, koberca či nábytku ohľadom čistenia a údržby. 
· Pri navíjaní kábla, uchopte zástrčku a zvoľna ju posúvajte v smere, v ktorom sa kábel zvinuje, aby nedošlo k vymršteniu kábla, k zraneniu osôb v blízkosti kábla, alebo aby kábel nezhodil nejaké veci či sa nepriplietol niekomu pod nohy. 
Pre ďalšie tipy nahliadnite tiež do [image: image3.png]


Ilustrovaného sprievodcu. 
Výmena sáčku na prach
· Pred výmenou sáčku na prach, prístroj vypnite a odpojte z elektrickej siete. 
· Sáček na prach vymeňte, akonáhle sa objaví indikátor nutnosti výmeny sáčku, výrazne sa zníži výkon vysávača, pred uskladnením prístroja na dlhšiu dobu alebo pred prepravou prístroja. 
· Naplnený sáček na prach môžete likvidovať spolu s bežným komunálnym odpadom, ak v ňom nie je zakázaný odpad. 
· Pre informácie ohľadne výmeny sáčku, nahliadnite tiež do Ilustrovaného sprievodcu. 
· Vždy používajte rovnaký druh sáčku na prach. 

	Ľubovoľný z rady náhradných dielov Severin: 
Sada sáčkov na prach Severin (4 sáčky na prach + 1 ochranný filter motora) 
Položka č. SB7218
	Alebo z rady príslušenstva Swirl:
Swirl ® Y101® MicroPor® Plus

Swirl®, Y101® a MicroPor® sú registrované ochranné známky spoločnosti skupiny Melitta Group, ktorá nie je spojená so spoločnosťou SEVERIN. 


Údržba a čistenie prístroja
Čistenie alebo výmena filtra
· Pred výmenou alebo čistením filtra, vypnite prístroj a odpojte ho z elektrickej siete.
· Filter dôkladne opláchnite pod tečúcou vodou (viď Stručný ilustrovaný sprievodca, detail [image: image6.png]


).
· Ochranný filter motora môžete vyprať, ale nie je možné ho prať v práčke, alebo umývať v umývačke riadu. Po vypraní nechajte filter dôkladne usušiť pri izbovej teplote po dobu aspoň 24 hodín. Filter vložte do vysávača len v prípade, že je úplne suchý. 
· Výstupný filter najprv vyklepte, potom vykefujte mäkkou kefkou (viď Stručný ilustrovaný sprievodca, detail [image: image7.png]


). 
Pre čistenie filtra, nahliadnite tiež do [image: image8.png]


Ilustrovaného sprievodcu.
Čistenie
· Pred čistením prístroj vypnite a odpojte z elektrickej siete.
· Z dôvodu elektrickej bezpečnosti nesmie byť kryt prístroja ani prívodný kábel čistený vodou ani inými tekutinami, ani ponárané do tekutín. Povrch prístroja vyčistite mierne navlhčenou handričkou a potom dôkladne vytrite dosucha. 
· Na čistenie prístroja nepoužívajte ostré ani hrubé čistiace prostriedky alebo tvrdé kefy. 
Riešenie problémov
Pravidelne meňte sáček na prach a kontrolujte filtre, či nie sú zanesené. Zašpinené filtre vyčistite. Minimalizujete tak počet prípadných problémov. 

	V prípade problémov s prístrojom navštívte najskôr naše webové stránky www.severin.com/go/to/8358, sekcia FAQs (často kladené otázky) a pokúste sa problém vyriešiť. Pre priamy vstup na naše domovské stránky použite tento QR kód. Ak sa vám nepodarí problém vyriešiť, kontaktujte naše zákaznícke stredisko. Kontaktné údaje nájdete v prílohe k tomuto návodu alebo na našich domovských stránkach. 


Náhradné diely, záruka a likvidácia 
Objednávka náhradných dielov a príslušenstva
Náhradné diely a príslušenstvo môžete objednať na Internete, na stránkach www.severin.com/go/to/8358 v ponuke „Service / Spare Parts Shop“. 

	Sadu sáčkov (4 sáčky + 1 ochranný filter motora) môžete objednať na našich domovských stránkach alebo prostredníctvom nášho zákazníckeho centra, pre objednávku použite číslo položky SB7218.
Pre priamy vstup na naše domovské stránky použite tento QR kód. 


Záruka 
Nasledujúce záručné podmienky nijako nezasahujú do zákonných záručných práv vo vzťahu k predávajúcemu, a ani sa nedotýkajú záručných podmienok predávajúceho. 
V prípade nutnosti opravy výrobku, kontaktujte telefonicky alebo e-mailom naše zákaznícke stredisko. Kontaktné údaje nájdete v prílohe k tomuto návodu. V prípade záručnej reklamácie výrobku môžete kontaktovať aj priamo predajcu výrobku. Navyše spoločnosť SEVERIN, výrobca prístroja, poskytuje záruku po dobu dvoch rokov od dátumu predaja. V tejto dobe sa výrobca zaväzuje odstrániť všetky vady materiálov či výrobné chyby alebo vady ovplyvňujúce fungovanie výrobku. Ostatné reklamácie nebudú akceptované. 
 Záruka sa nevzťahuje na vady vzniknuté v dôsledku nedodržania pokynov uvedených v tomto návode, nesprávneho zaobchádzania či na bežné opotrebenie, ďalej na krehké súčasti, ako je sklo, umelá hmota či žiarovky. Pri neoprávnenom zásahu do prístroja záruka zo strany výrobcu zaniká. 
Likvidácia výrobku 

	Zariadenia označené týmto symbolom je potrebné likvidovať oddelene od komunálneho odpadu. Obsahujú cenné recyklovateľné materiály. Správna likvidácia výrobku vedie k ochrane životného prostredia a ľudského zdravia. Pre bližšie informácie k likvidácii výrobku sa obráťte na miestny úrad alebo predajcu zariadenia.


